open-index/open-wikipedia-markdown huggingface dataset:
আবদুর রাজ্জাক (বীর প্রতীক)

**আবদুর রাজ্জাক** (জন্ম: অজানা - মৃত্যু: ২৯ সেপ্টেম্বর ১৯৮৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আবদুর রাজ্জাকের জন্ম নোয়াখালী জেলার চাটখিল উপজেলার ছয়ানী টগবা গ্রামে। তার বাবার নাম জবেদউল্লা ভুঁইয়া এবং মায়ের নাম রোকেয়া বানু। তার স্ত্রীর নাম রোকেয়া বেগম। তার দুই ছেলে, চার মেয়ে। 

## কর্মজীবন
পাকিস্তান সেনাবাহিনীর তৃতীয় ইস্টবেঙ্গল রেজিমেন্টে চাকরি করতেন আবদুর রাজ্জাক। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাস। মুক্তিযুদ্ধ শুরু হলে তিনি যুদ্ধে দেন। প্রতিরোধ যুদ্ধশেষে ভারতে যান। পরে জেড ফোর্সের অধীনে যুদ্ধ করেন তিনি।

## মুক্তিযুদ্ধে ভূমিকা
১৯৭১ সালের ১৪ অক্টোবর সিলেট জেলার অন্তর্গত টেংরাটিলার পার্শ্ববর্তী ছাতকে ছিল পাকিস্তান সেনাবাহিনীর শক্ত একটি প্রতিরক্ষা অবস্থান। সুরমা নদীর তীরে ছাতক সীমান্তবর্তী গুরুত্বপূর্ণ স্থান। ১২ অক্টোবর মুক্তিবাহিনীর প্রধান এম এ জি ওসমানী নিয়মিত মুক্তিবাহিনীর তৃতীয় ইস্টবেঙ্গল রেজিমেন্টকে ছাতকে আক্রমণের নির্দেশ দেন। তার নির্দেশ পেয়ে প্রয়োজনীয় রেকি ও পরিকল্পনা ছাড়াই তারা আক্রমণ করেন। মূল আক্রমণকারী দল হিসেবে থাকে আলফা ও ব্রাভো কোম্পানি। আক্রমণের সময় দোয়ারাবাজার হয়ে ওয়াপদার বেড়িবাঁধ ধরে যাতে পাকিস্তান সেনাবাহিনীর কোনো রি-এনফোর্সমেন্ট না আসতে পারে সে জন্য টেংরাটিলা নামক স্থানে অবস্থান নিয়ে চার্লি কোম্পানিকে কাট অব পার্টি হিসেবে দায়িত্ব পালন করতে বলা হয়। এই কোম্পানিতে ছিলেন আবদুর রাজ্জাক। তারা ১৩ অক্টোবর রাতে সীমান্তের ওপারের বাঁশতলা ক্যাম্প থেকে রওনা হন। বাঁশতলা ক্যাম্প ছিল মুক্তিবাহিনীর ৫ নম্বর সেক্টরের শেলা সাব সেক্টরের অধীন। ওই সাব সেক্টরের প্রদত্ত তথ্য অনুযায়ী সেদিন সকাল পর্যন্ত টেংরাটিলায় পাকিস্তানি সেনাবাহিনী ছিল না। নৌকায় করে ভোরে টেংরাটিলায় যাওয়ামাত্র পাকিস্তান সেনাবাহিনীর আক্রমণের মুখে পড়েন মুক্তিযোদ্ধারা। পাকিস্তানিরা সব কয়টি নৌকার ওপর একযোগে গুলি করতে থাকে। এমন পরিস্থিতির জন্য মুক্তিযোদ্ধারা প্রস্তুত ছিলেন না। চারদিকে গভীর পানি থাকায় বেশির ভাগ নৌকা ডুবে যায়। অনেক মুক্তিযোদ্ধা সাঁতার জানতেন না। অস্ত্র ফেলে অনেকে সাঁতরে নিরাপদস্থানে যেতে থাকেন। চরম প্রতিকূলতার মধ্যে আবদুর রাজ্জাকসহ কয়েকজন ভয় না পেয়ে পানির মধ্যে থেকেই পাল্টা গুলি করেন। ওই সুযোগে অনেক মুক্তিযোদ্ধা নিরাপদস্থানে যেতে সক্ষম হন। সেদিন পাকিস্তান সেনাবাহিনীর আকস্মিক আক্রমণে মুক্তিবাহিনীর ব্যাপক ক্ষয়ক্ষতি হয়। ২২ জন মুক্তিযোদ্ধা শহীদ ও ২৫-২৬ জন আহত হন। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৮৯-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:নোয়াখালী জেলার ব্যক্তি
গুপ্ত: দ্য হিডেন ট্রুথ

**গুপ্ত, দ্য হিডেন ট্রুথ** () একটি বলিউড নির্মিত হিন্দি রহস্যকাহিনী মূলক চলচ্চিত্র যা ১৯৯৭ সালে মুক্তি পায়। এই সিনেমার পরিচালক ছিলেন রাজীব রাই।

## কাহিনী
তরুন সাহিল সিনহার সৎ পিতা জয়সিং সিনহা একজন গভর্নর ও প্রভাবশালী ব্যক্তি। সাহিল তার মা সারদা ও সৎ ভাই হর্ষের সাথে থাকে। জয়সিং এর সচিব ঈশ্বর দিওয়ানের মেয়ে ঈশাকে সাহিল পছন্দ করে এবং তারা নিজেরা বিয়ে করবে মনস্থির করে। কিন্তু সাহিলের পিতা এই সম্পর্ক মেনে নিতে চাননা বরং তার বিয়ে ঠিক করেন শিল্পপতি চৌধুরীর মেয়ে শীতলের সাথে। শীতলকে সাহিল ঘনিষ্ঠ বন্ধু হিসেবেই দেখে, প্রেমিকা নয়। সাহিলের সাথে এই নিয়ে তার পিতার তীব্র মনান্তর হয়। মত্ত অবস্থায় সে পারিবারিক বন্ধু ও ডাক্তার মিঃ গান্ধীর বাড়ি থেকে নিজ বাড়ি যায় এবং দেখে তার সৎ পিতা গভর্নর সিনহাকে কেউ হত্যা করেছে। সাহিলের ওপর সকলের সন্দেহ পড়ে এমনকি তার মা'ও তাকে সন্দেহ করেন। সাহিলকে গ্রেপ্তার করে জেলে পাঠানো হলে সে জেলারকে পিটিয়ে জেল থেকে পালায় ও শীতলের কাছে আশ্রয় নেয়। গভর্নর হত্যা ঘটনায় পুলিশ কমিশনার উপযুক্ত তদন্তের জন্যে সাহসী এবং তুখোড় অফিসার উধম সিং'কে ডেকে পাঠান। উধম সিং জানতে পারেন সাহিল শীতলের সাহায্যে পালিয়ে বেড়াচ্ছে এবং তাদের সাহায্য করছে সাহিলের প্রেমিকা ঈশা দিওয়ান। সাহিল বুঝতে পারে তার পিতার সাথে অনেক প্রভাবশালী ব্যক্তির মনোমালিন্য হয়েছিল। তাদের মধ্যে উকিল থানাওয়ালা, মন্ত্রী, শ্রমিক নেতা বিলাসরাও, শিল্পপতি চৌধুরীও আছেন। এদের প্রায় সকলকে সাহিল আক্রমণ করে জখম করে। কিন্তু তার পিতার হত্যাকারী কে সে সম্পর্কে নিশ্চিত হতে পারেনা। পিতার মরদেহের পাশে উদ্ধার হওয়া লকেটটি ছাড়া কোনো সূত্র খুঁজে পায়না। উধম সিং বুঝতে পারেন সাহিল আসল হত্যাকারী নয়। তিনি সচিব ঈশ্বর দিওয়ানের বাড়ি তল্লাশী করেন ও উপযুক্ত প্রমাণ পেয়ে তাকে গ্রেপ্তার করেন। তার পরেও খুন হয়ে যান ডাক্তার গান্ধী যিনি প্রকৃতই আসল হত্যাকারীর পরিচয় জেনে ফেলেছিলেন। এবার উধম সিং এর বাড়িতে আসল হত্যাকারী হানা দিয়ে তাকে খুন করার চেষ্টা করে। তারপর সে যায় শীতলকে হত্যা কর‍তে। সেই সময় লকেটের রহস্য উদ্ধার করে সাহিল।

## অভিনয়
* ববি দেওল - সাহিল সিনহা
* মনীষা কৈরালা - শীতল
* কাজল - ঈশা দিওয়ান
* রাজ বব্বর - গভর্নর জয়সিং সিনহা
* পরেশ রাওয়াল - ঈশ্বর দিওয়ান
* ওম পুরি - ইনস্পেকটর উধম সিং
* সদাশিব অমরাপুরকর - সাব-ইনস্পেকটর নীলকন্ঠ
* প্রেম চোপড়া - মন্ত্রী জী
* কুলভূষণ খরবন্দা - ডাক্তার গান্ধী
* রাজা মুরাদ - উকিল থানাওয়ালা
* শরত সাক্সেনা - বিলাসরাও মহাত্রে
* হরিশ পটেল - ফুলচাঁদ রাজ
* মুকেশ ঋষি - বাবু আন্না, ভাড়াটে খুনী
* তেজ সপ্রু - জেলার
* অঞ্জন শ্রীবাস্তব - কমিশনার মনোজ পটবর্ধন
* বিশ্বজিৎ প্রধান - শিকারী
* দীনেশ হিঙ্গু - থানাওয়ালার সেবক
* প্রিয়া তেন্ডুলকর - শারদা দেবী, সাহিলের মা

## তথ্যসূত্র

বিষয়শ্রেণী:১৯৯৭-এর ভারতীয় চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:১৯৯৭-এর চলচ্চিত্র
বিষয়শ্রেণী:ভারতীয় লোমহর্ষক চলচ্চিত্র
বিষয়শ্রেণী:১৯৯০-এর দশকের অপরাধ থ্রিলার চলচ্চিত্র
বিষয়শ্রেণী:১৯৯০-এর দশকের মনস্তাত্ত্বিক রোমাঞ্চকর চলচ্চিত্র
বিষয়শ্রেণী:সাইকোপ্যাথ সম্পর্কে চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় মনস্তাত্ত্বিক রোমাঞ্চকর চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:ভারতীয় রহস্য রোমাঞ্চ চলচ্চিত্র
বিষয়শ্রেণী:কেরলে ধারণকৃত চলচ্চিত্র
বিষয়শ্রেণী:মুন্নারে ধারণকৃত চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
বিষয়শ্রেণী:মানালি, হিমাচল প্রদেশে ধারণকৃত চলচ্চিত্র
বিষয়শ্রেণী:ইদুক্কিতে ধারণকৃত চলচ্চিত্র
বর্ষিজোড়া ইকোপার্ক

**বর্ষিজোড়া ইকোপার্ক** বাংলাদেশের মৌলভীবাজার জেলায় অবস্থিত একটি সংরক্ষিত এলাকা। এই ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। ইকোপার্কটিতে রয়েছে ঘন গাছ-গাছালি ও জীববৈচিত্রের সমাহার। এখানে কটেজ ও পিকনিক কর্নার রয়েছে।

## জীববৈচিত্র্য

### উদ্ভিদবৈচিত্র্য
ইকোপার্কটিতে রয়েছে ঘন গাছ-গাছালি এবং নানা প্রকার প্রাকৃতিক উদ্ভিদ ও বৃক্ষরাজি। এগুলোর মধ্যে চাপালিশ, শাল, গর্জন, চম্পাফুল, জারুল, মিনজিরি, চাউ, ঝাউ, কড়ই, জলপাই, আম, কাঁঠাল, নারিকেল, সুপারি, কামরাঙ্গা, চালতা, আগর, কৃষ্ণচূড়া, শিমুল, বাজনা, নাগেশ্বর, বকুল, হিজল, ডুমুর এবং বিবিধ বেত উল্লেখযোগ্য। এছাড়াও নানা প্রজাতির গুল্ম, বীরুত্ এবং লতাও এখানে দেখা যায়।

## শকুনের নিরাপদ এলাকা
শকুনের নিরাপদ এলাকা-১ তফসিল অনুসারে বর্ষিজোড়া ইকোপার্ক শকুনের জন্য নিরাপদ বলে ঘোষিত।

## তথ্যসূত্র

## বহিঃসংযোগ

বিষয়শ্রেণী:বাংলাদেশের ইকোপার্ক
বিষয়শ্রেণী:সিলেট জেলার দর্শনীয় স্থান
বিষয়শ্রেণী:মৌলভীবাজারের দর্শনীয় স্থান
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:বাংলাদেশের উদ্যান
পশ্চিমবঙ্গের রাজ্য সড়কের তালিকা

পশ্চিমবঙ্গের রাজ্য সড়ক গুলির তালিকা।

## রাজ্য সড়কের তালিকা

## তথ্যসূত্র

বিষয়শ্রেণী:পশ্চিমবঙ্গ সম্পর্কিত তালিকা
বিষয়শ্রেণী:পশ্চিমবঙ্গের রাজ্য সড়ক
বিষয়শ্রেণী:পশ্চিমবঙ্গের সড়ক
মুরইছড়া ইকোপার্ক

**মুরইছড়া ইকোপার্ক** বাংলাদেশের মৌলভীবাজার জেলায় অবস্থিত কুলাউড়া উপজেলার কর্মধা ইউনিয়নে অবস্থিত একটি ইকোপার্ক। এই ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। ইকোপার্কটিতে রয়েছে ঘন গাছ-গাছালি ও জীববৈচিত্রের সমাহার। 

মুরইছড়া ঝর্ণা ও মুরইছড়া নদীর নামেই ওই এলাকার নামকরণ হয় মুরইছড়া। পর্যটন বিকাশে এই মুরইছড়া ঝর্ণাকে কেন্দ্র করে সরকার ২০০১ সালে মুরইছড়া ইকো পার্ক প্রকল্পের ভিত্তি প্রস্থর স্থাপন করলেও আজও আলোর মুখ দেখে নি এই ইকোপার্ক টি।
## অবস্থান ও আয়তন
কুলাউড়া রেঞ্জের কর্মধা ইউনিয়নের মুরইছড়া বিটের পৃথিমপাশা একোয়ার্ড ফরেস্টের লুথিটিলার পাদদেশে মুরইছড়া জলপ্রপাতকে ঘিরে ইকো পার্কটি অবস্থিত। কুলাউড়া উপজেলা সদর হতে রবির বাজার, বুধপাশা স্কুল বাজার, মুরইছড়া বাজার হয়ে মুরইছড়া ইকো পার্কে যাওয়া যায়। সিলেট থেকে মুরইছড়া ইকো পার্কের দূরত্ব ৮৫ কিলোমিটার। অন্যদিকে মৌলভীবাজার থেকে এর দূরত্ব ৫৭ কিলোমিটার।

পার্টির আয়তন ৮৩০ একর। এখানে লুথিশংখ নামে একটি জলপ্রপাত রয়েছে। এ জলপ্রপাতকে ঘিরেই ইকো পার্কটি গড়ে উঠছে। ইকো পার্কের উত্তরে পৃথিমপাশা একোয়ার্ড ফরেস্ট, দক্ষিণে ভারত, পূর্বে একোয়ার্ড ফরেস্টের বাঁশমহাল এবং পশ্চিমে মুরইছড়া চা বাগান অবস্থিত। মুরইছড়া ইকো পার্কের আশপাশে গারোদের বসবাস।

## ইতিহাস
২০০১ সালের ১৫ এপ্রিল এক আড়ম্বরপূর্ণ অনুষ্ঠানের মধ্য দিয়ে ইকো পার্ক বাস্তবায়ন প্রকল্পের ভিত্তিপ্রস্তর স্থাপন করেন তৎকালীন পরিবেশ ও বন মন্ত্রী সৈয়দা সাজেদা চৌধুরী। প্রকল্পের প্রাক্কলিত ব্যয় ধরা হয় পাঁচ কোটি দুই লাখ ৩২ হাজার টাকা। সরকারের নিজস্ব তহবিলের অর্থায়নে ইকো পার্ক স্থাপন প্রকল্পের অধীনে এর কার্যক্রম শুরু হয়। ভিত্তিপ্রস্তর স্থাপন হলেও স্থানীয় আদিবাসীদের প্রতিবাদ-আন্দোলনের মুখে এর কাজ বন্ধ করে দেওয়া হয়। এখন পর্যন্ত প্রকল্পের কাজ এগোয়নি।

## জীববৈচিত্র
মুরইছড়া ইকো পার্কে বিভিন্ন ধরনের চিরসবুজ ও পত্রঝরা বৃক্ষ রয়েছে। রামডালা, আউয়াল, রাতা, তুন, কড়ই, হরীতকী, বহেড়া, আমলকী, জারুল, চিকরাশি, মুলিবাঁশ এর মধ্যে অন্যতম। মুরইছড়া ইকো পার্কে বিচরণকারী বন্য প্রাণীদের মধ্যে রয়েছে শিয়াল, বেজি, বন্য শূকর, কাঠবিড়ালী, বন বিড়াল, হরিণ, চিতাবাঘ, হাতি, শিয়াল, বন মোরগ, শকুন, হরিয়াল, ঘুঘু, হুতুমপেঁচা, কাঠঠোকরা, পাহাড়ি ময়না, বাবুই, গুইসাপ, গোখরা, সজারু, হনুমান, বানর প্রভৃতি।

## তথ্যসূত্র

বিষয়শ্রেণী:বাংলাদেশের ইকোপার্ক
বিষয়শ্রেণী:মৌলভীবাজারের দর্শনীয় স্থান
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:বাংলাদেশের উদ্যান
রাজ্য সড়ক ৯ (পশ্চিমবঙ্গ)

**৯ নং রাজ্য সড়ক** হল ভারতের রাজ্য পশ্চিমবঙ্গের একটি রাজ্য সড়ক।এই রাজ্য সড়কটির দ্বারা দুর্গাপুর শহর  রাজ্যের ওড়িশা সীমান্তের শহর নয়াগ্রাম-এর সঙ্গে যুক্ত হয়েছে।

## রুট
রাজ্য সড়ক ৯ দুর্গাপুর থেকে শুরু হয়েছে।এপর এটি গেছে বড়জোড়া, বেলিয়াতোড়, বিকনা, বাঁকুড়া, তালডাংরা, সিমলাপাল, রাইপুর, ফুলকুশমা, শিলদা, গিধনি, চিল্কিগড়, গোপীবল্লভপুর, ছাতিনাশোল হয়ে নয়াগ্রাম পর্যন্ত।

৯ নং রাজ্য সড়কের মোট দৈর্ঘ্য হল -২৫১ কিমি।.

জেলা গুলিতের রাজ্য সড়ক ৯ -এর দৈর্ঘ্য:
পশ্চিম বর্ধমান জেলা: ০- ৭ কিমি।বাঁকুড়া জেলা: ৭- ৮৯ কিমিপশ্চিম মেদিনীপুর ও ঝাড়গ্রাম জেলা: ৮৯- ২৫১ কিমি

## সড়কের বিভাগসমূহ
সড়কের বিভাগসমূহ নীচে ছক আকারে প্রকাশ করা হল:.

## তথ্যসূত্র

বিষয়শ্রেণী:পশ্চিম বর্ধমান জেলার রাজ্য সড়ক
বিষয়শ্রেণী:বাঁকুড়া জেলার রাজ্য সড়ক
বিষয়শ্রেণী:ঝাড়গ্রাম জেলার রাজ্য সড়ক
বিষয়শ্রেণী:পশ্চিমবঙ্গের রাজ্য সড়ক
শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার

**শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার** হল ভারতের চলচ্চিত্রের জন্য *[[ফিল্মফেয়ার]]* ম্যাগাজিন প্রদত্ত বাৎসরিক পুরস্কার। ১৯৭১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।

## বিজয়ী ও মনোনীত চলচ্চিত্র
### ১৯৭০-এর দশক

### ১৯৮০-এর দশক

### ১৯৯০-এর দশক

### ২০০০-এর দশক

### ২০১০-এর দশক

## আরও দেখুন
* শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার (ভারত)
* শ্রেষ্ঠ চলচ্চিত্র বিভাগে ফিল্মফেয়ার পুরস্কার
* শ্রেষ্ঠ চলচ্চিত্রের জন্য আইফা পুরস্কার

## তথ্যসূত্র

## বহিঃসংযোগ
* ফিল্মফেয়ার পুরস্কারের দাপ্তরিক ওয়েবসাইট 

বিষয়শ্রেণী:ফিল্মফেয়ার পুরস্কার
বিষয়শ্রেণী:সেরা চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
পীরগঞ্জ পৌরসভা, রংপুর

পীরগঞ্জ পৌরসভা বাংলাদেশের রংপুর বিভাগের রংপুর জেলার অন্তর্গত একটি পৌরসভা।

## অবস্থান
রংপুর জেলা হতে ৪৫ কি:মি: দক্ষিণ দিকে অবস্থিত। ভৌগোলিক অবস্থান ২৫.৪১৫২৭৭৭৮° উত্তর ৮৯.৩১৬৬৬৬৬৭° পূর্ব ২৫°১৮’ হতে ২৫°৩১’ উত্তরঅক্ষাংশ এবং ৮৯°০৮’ হতে ৮৯°২৫’ পূর্বদ্রাঘিমাংশ।

## প্রশাসনিক এলাকা
গত ২৮ জানুয়ারী ২০১৩ তারিখ পীরগঞ্জ পৌরসভা, রংপুর এর গেজেট প্রকাশিত হয়। এর আয়তন প্রায় ৭.১৭৪২৭ বর্গ কিলোমিটার। ১৩টি মৌজা ৩টি ইউনিয়ন (পীরগঞ্জ-৭,রায়পুর-৪ এবং রামনাথপুর-২) সমন্বয়ে পৌরসভার সীমানা নির্ধারণ করা হয়েছে।

## পৌরসভার নির্বাচন
২০১৬ সালের ৭ আগস্ট প্রথমবারের মতো নবগঠিত পীরগঞ্জ পৌরসভার নির্বাচন অনুষ্ঠিত হয়।

## তথ্যসূত্র

বিষয়শ্রেণী:রংপুর জেলার পৌরসভা
ওরিয়ন গ্রুপ

**ওরিয়ন গ্রুপ** বাংলাদেশের অন্যতম বৃহৎ শিল্প গ্রুপ। এই গ্রুপে অধীনে বিভিন্ন শিল্প প্রতিষ্ঠান রয়েছে, যার মধ্যে রয়েছে ওরিয়ন ফার্মা লিমিটেড, রাসায়নিক, ওষুধ, অবকাঠামো উন্নয়ন, কৃষি ব্যবসা, আতিথেয়তা, বস্ত্র, বিমান চলাচল ইত্যাদি। ওরিয়ন প্রতিষ্ঠা করেন ওবায়দুল করিম, যিনি গ্রুপের চেয়ারম্যান, এবং তার ছেলে সালমান ওবায়দুল করিম, যিনি ব্যবস্থাপনা পরিচালক। এই গ্রুপ ঢাকায় মেয়র মোহাম্মদ হানিফ ফ্লাইওভার নির্মাণ করেছে। বাংলাদেশের সবচেয়ে উঁচু ভবন, সিটি সেন্টার ঢাকা, ওরিয়ন গ্রুপের নির্মাণ। কোম্পানিটি বাংলাদেশে ক্রিসপি ক্রিম এবং ফিশ অ্যান্ড কোং রেস্তোরাঁর একমাত্র ফ্র্যাঞ্চাইজি।

## ইতিহাস
ওরিয়ন গ্রুপ ১৯৮৫ সালে একটি ফার্মাসিউটিক্যাল কোম্পানি হিসেবে প্রতিষ্ঠিত হয়। ওরিয়ন ফার্মাসিউটিক্যালস ঢাকা স্টক এক্সচেঞ্জে তালিকাভুক্ত।

১৯৯৩ সালে, ওরিয়ন গ্রুপ রাষ্ট্রায়ত্ত কোহিনূর কেমিক্যাল কোম্পানি (বিডি) লিমিটেড ক্রয় করে, যেটি সম্ভব হয়েছিল গ্রুপের চেয়ারম্যানের সাথে প্রধানমন্ত্রী খালেদা জিয়া-র ঘনিষ্ঠ সম্পর্কের কারণে। তিনি বাংলাদেশ জাতীয়তাবাদী দলের রাজনীতিবিদ তারেক রহমান এবং হারিস চৌধুরী-রও ঘনিষ্ঠ ছিলেন।

আশা করি এই অনুবাদ আপনার প্রয়োজন মিটিয়েছে।
* ওরিয়ন ফার্মা লি.।
* ওরিওন ইনফিউশন লিমিটেড
* ওরিওন ইনফ্রাস্ট্রাকচার লিমিটেড

## তথ্যসূত্র

## নোট
* 
* 
* 
* 
* 
* 
* 
* 
* 
* 

## বহিঃসংযোগ
* Orion corporate information

বিষয়শ্রেণী:বাংলাদেশের কোম্পানি
বিষয়শ্রেণী:বাংলাদেশের আবাসন কোম্পানি
বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:১৯৮৫-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক কোম্পানি
লোগান

***লোগান*** ২০১৭ সালে মুক্তিপ্রাপ্ত একটি মার্কিন সুপারহিরো চলচ্চিত্র। এটি মার্ভেল কমিকসের চরিত্র উলভারিনের উপর ভিত্তি করে নির্মিত হয়েছে। চলচ্চি্ত্রটি প্রযোজনা করেছে যৌথভাবে মার্ভেল এন্টারটেইনমেন্ট, টিএসজি এন্টারটেইনমেন্ট ও ডোনার'স কোম্পানি আর এটি বণ্টন করে টুয়েন্টিয়েথ সেঞ্চুরি ফক্স। এটি *এক্স-মেন চলচ্চিত্র সিরিজের* দশম ছবি ও এককভাবে উলভারিনকে নিয়ে নির্মিত তৃতীয় ও শেষ চলচ্চিত্র। উলভারিনকে নিয়ে নির্মিত আগের দুইটি চলচ্চিত্র *এক্স-মেন অরিজিন্স: উলভারিন (২০০৯)* ও *দ্য উলভারিন (২০১৩)* এর পরবর্তী কিস্তি এটি। চলচ্চিত্রটি মার্ক মিলার ও স্টিভ ম্যাকনিভেন রচিত "ওল্ড ম্যান লোগান" কমিকসটি থেকে অনুপ্রাণিত যেখানে বার্ধক্যে জর্জরিত লোগান দুর্যোগ পরবর্তী পৃথিবীতে একটি শেষ অভিযানে অংশ নেয়।

২০১৭ এর ১৭ ফেব্রুয়ারি ৬৭ তম বার্লিন আন্তর্জাতিক চলচ্চিত্র উৎসবে *লোগানের* প্রথম প্রদর্শনী হয়। এরপরে ৩ মার্চ, ২০১৭ মার্কিন যুক্তরাষ্ট্রে এটি স্ট্যান্ডার্ড ও আইম্যাক্স আকারে মুক্তি পায়। চলচ্চিত্রটি দর্শক ও সমালোচক সবার কাছেই বেশ প্রশংসিত হয়। অনেকে এটিকে সবচেয়ে সেরা সুপারহিরো চলচ্চিত্র বলেও আখ্যায়িত করেন। ছবিটি নির্মাণে ব্যয় হয় ৯ কোটি ৭০ লক্ষ মার্কিন ডলার আর আয় করে প্রায় ৬০ কোটি ৩৪ লক্ষ মার্কিন ডলার।

## শ্রেষ্ঠাংশে
* *[[উলভারিন|জেমস "লোগান" হাউলেট/উলভারিন]]* ও *এক্স-২৪* চরিত্রে হিউ জ্যাকম্যান
* *অধ্যাপক চার্লস জেভিয়ার* চরিত্রে প্যাট্রিক স্টুয়ার্ট
* *ডোনাল্ড পিয়ার্স* চরিত্রে বয়েড হলব্রুক
* *ক্যালিবান* চরিত্রে স্টিভেন মার্চেন্ট
* *জেন্ডার রাইস* চরিত্রে রিচার্ড ই. গ্রান্ট
* *লরা/এক্স-২৩* চরিত্রে ডেফনি কিন
* *উইল মনসুন* চরিত্রে এরিক লা স্যাল
* *ক্যাথরিন মনসুন* চরিত্রে এলিস নিল
* *গ্যাব্রিয়েলা লোপেজ* চরিত্রে এলিজাবেথ রড্রিগেজ

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 
* 
* 
*  by Lexi Cummins (rating 3.5/5)

বিষয়শ্রেণী:২০১৭-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:মার্কিন মারপিটধর্মী চলচ্চিত্র
বিষয়শ্রেণী:মার্কিন রোমাঞ্চকর চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:মার্কিন অস্তিত্বরক্ষা চলচ্চিত্র
বিষয়শ্রেণী:নিউ অর্লিন্সে ধারণকৃত চলচ্চিত্র
বিষয়শ্রেণী:মৃত্যু সম্পর্কে চলচ্চিত্র
বিষয়শ্রেণী:অনাথ সম্পর্কে চলচ্চিত্র
বিষয়শ্রেণী:মেক্সিকোর পটভূমিতে চলচ্চিত্র
বিষয়শ্রেণী:আলঝেইমার রোগ সম্পর্কিত চলচ্চিত্র
বিষয়শ্রেণী:ভবিষ্যতের পটভূমিতে চলচ্চিত্র
বিষয়শ্রেণী:মার্কিন পথ চলচ্চিত্র
বিষয়শ্রেণী:২০২৯-এর পটভূমিতে চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:২০১০-এর দশকের সুপারহিরো চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:মার্কিন মনস্তাত্ত্বিক নাট্য চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:মার্কিন সুপারহিরো চলচ্চিত্র
বিষয়শ্রেণী:জেমস ম্যানগোল্ড পরিচালিত চলচ্চিত্র
বিষয়শ্রেণী:মার্কিন যুক্তরাষ্ট্রের পটভূমিতে চলচ্চিত্র
বিষয়শ্রেণী:নিউ মেক্সিকোয় ধারণকৃত চলচ্চিত্র
নন্দাদেবী ও পুষ্প উপত্যকা জাতীয় উদ্যান

**নন্দাদেবী ও পুষ্প উপত্যকা জাতীয় উদ্যান** ভারতের উত্তরাখণ্ডে অবস্থিত একটি ইউনেস্কো বিশ্ব ঐতিহ্যবাহী স্থান। এটি ২০ কিমি দূরত্বে অবস্থিত দুটি মূল এলাকা নন্দাদেবী জাতীয় উদ্যান ও পুষ্প উপত্যকা জাতীয় উদ্যানের সাথে একটি সম্মিলিত বাফার এলাকা জুড়ে তৈরী হয়েছে।

১৯৮৮ সালে এটি নন্দাদেবী জাতীয় উদ্যান (ভারত) নামে নথিভুক্ত করা হয়। ২০০৫ সালে এলাকা বাড়িয়ে পুষ্প উপত্যকা জাতীয় উদ্যান ও একটি বাফার অংশ যোগ করে একসাথে নাম দেওয়া হয় নন্দাদেবী ও পুষ্প উপত্যকা জাতীয় উদ্যান।

এলাকার ক্ষেত্রফল

*  - নন্দাদেবী জাতীয় উদ্যান
*  - পুষ্প উপত্যকা জাতীয় উদ্যান
*  - বাফার এলাকা

## তথ্যসূত্র

বিষয়শ্রেণী:১৯৮৮-এ প্রতিষ্ঠিত সংরক্ষিত অঞ্চল
বিষয়শ্রেণী:ভারতের বিশ্ব ঐতিহ্যবাহী স্থান
আশা আগারওয়াল

**আশা আগারওয়াল** একজন ভারতীয় প্রাক্তন মহিলা ম্যারাথন বিজয়ী ও অর্জুন পুরস্কার প্রাপক।

২৭ জানুয়ারী ১৯৮৫ সালে আশা হংকং ম্যারাথন জেতেন। এশিয়ান ট্র্যাক এন্ড ফিল্ড প্রতিযোগিতায় ১৯৮৫ সালের সেপ্টেম্বরে জাকার্তায় উনি সোনা জেতেন ২ ঘণ্টা ৪৮ মিনিট ৫১ সেকেন্ডে, যে রেকর্ড আজও অক্ষুণ্ণ আছে। উনি ১৯৮৯ এ দিল্লীতে ফ্রিডম ম্যারাথন ও ১৯৮৬ এ ত্রিনিদাদ ম্যারাথনও জেতেন। ২৬ টি ম্যারাথনের ভিতরে আটটিতে উনি ২ ঘণ্টা ৫০ মিনিটের কম সময়ে দৌড়ন।

## তথ্যসূত্র

বিষয়শ্রেণী:ভারতীয় নারী ম্যারাথন দৌড়বিদ
বিষয়শ্রেণী:ভারতীয় নারী দূরপাল্লার দৌড়বিদ
বিষয়শ্রেণী:জীবিত ব্যক্তি
বিষয়শ্রেণী:অর্জুন পুরস্কার প্রাপক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:১৯৮৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:১৯৬২-এ জন্ম
তুই আমার (চলচ্চিত্র)

***তুই আমার*** হচ্ছে ২০১৭ সালের মুক্তিপ্রাপ্ত একটি বাংলাদেশী প্রণয় ঘরানার চলচ্চিত্র। চলচ্চিত্রটি পরিচালনা করেছেন সজল আহমেদ ও প্রযোজনা করেছেন হ্যাভেন মাল্টিমিডিয়া লিমিটেড। চলচ্চিত্রটির কেন্দ্রীয় চরিত্রে অভিনয় করেছেন সাইমন সাদিক, মিষ্টি জান্নাত। ২১ এপ্রিল ২০১৭ সালে বাংলাদেশের ৭০টি প্রেক্ষাগৃহে মুক্তি পায় চলচ্চিত্রটি। এটির চিত্রনাট্য লিখেছেন কলকাতার প্রলয় ভট্টাচার্য। নৃত্য পরিচালনা করেছেন কলকাতার শঙ্ক রায় ও বাংলাদেশের মাসুম বাবুল।

## কাহিনী সংক্ষেপ
মিষ্টি অনেক বড়লোকের মেয়ে, সাইমন তার বন্ধু। পারিবারিকভাবে সাইমনের মায়ের সঙ্গে মিষ্টির মায়ের সম্পর্ক। সে কারণে একসাথে চলাফেরা মিষ্টি-সাইমনের। এর মধ্যে মিষ্টি সাইমনকে ভালোবেসে ফেলে। কিন্তু সে অনেক বড়লোকের মেয়ে হওয়ায় সাইমন তার প্রেমের প্রস্তাবে রাজি হয় না। তবে মনে মনে সাইমন তাকেও ভালোবাসে। সেটা তাকে বুঝতে দেয় না।

## শ্রেষ্ঠাংশে
* মিষ্টি জান্নাত
* সাইমন সাদিক
*আলীরাজ
* বিপাশা কবির
*রেহানা জলি
* চিকন আলী
* তানিন সুবহা
* সজল
* রেবেকা
* বড়দা মিঠু

## সঙ্গীত
তুই আমার চলচ্চিত্রের সঙ্গীত পরিচালনা করেছেন কলকাতার শ্রী প্রীতম।

## তথ্যসূত্র


## বহিঃসংযোগ

* 
* __FORCETOC__

বিষয়শ্রেণী:২০১৭-এর চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:ঢাকায় ধারণকৃত চলচ্চিত্র
বিষয়শ্রেণী:বাংলাদেশী চলচ্চিত্র
জাতীয় সড়ক ৪৯ (ভারত)

**জাতীয় সড়ক ৪৯** **(পুরাতোন এনএইচ ৬ ও এনএইচ ২০০ মিলিত ভাবে)**  হল ভারতের একটি জাতীয় সড়ক। এই জাতীয় সড়কটি ছত্তিশগড় থেকে শুরু হয় পশ্চিমবঙ্গের খড়গপুর পর্যন্ত বিস্তৃত । এটি বিলাসপুরে জাতীয় সড়ক ৩০ থেকে উৎপন্ন হয়ে খড়গপুর-এ জাতীয় সড়ক ১৬-এ মিলিত হয়েছে।ছত্তিশগড়, ওড়িশা, ঝাড়খণ্ড ও পশ্চিমবঙ্গ-এই চার রাজ্যের উপর দিয়ে জাতীয় সড়কটি বিস্তৃত।এর মোট দৈর্ঘ্য  ।

## রুট
## তথ্যসূত্র

বিষয়শ্রেণী:ভারতের জাতীয় সড়ক
বিষয়শ্রেণী:ঝাড়খণ্ডের জাতীয় সড়ক
বিষয়শ্রেণী:পশ্চিমবঙ্গের জাতীয় সড়ক
বিষয়শ্রেণী:খড়গপুরের পরিবহন
জাতীয় সড়ক ১৪ (ভারত)

**জাতীয় সড়ক ১৪** (পূর্বে এনএইচ ৬০) হল ভারতের একটি জাতীয় সড়ক। এই জাতীয় সড়কটি পশ্চিমবঙ্গ রাজ্যের মুর্শিদাবাদ জেলার  মোরগ্রাম থেকে শুরু হয়ে পশ্চিম মেদিনীপুর জেলার খড়গপুরে শেষ হয়েছে। সড়কটি মোরগ্রামে জাতীয় সড়ক ১২-এর সঙ্গে যুক্ত হয়েছে এবং খড়গপুরে জাতীয় সড়ক ১৬-এর সঙ্গে যুক্ত হয়েছে। জাতীয় সড়কটির মোট দৈর্ঘ্য হল ।

## আরও দেখুন
* জাতীয় সড়ক ১১৬ (ভারত)
## তথ্যসূত্র

বিষয়শ্রেণী:ভারতের জাতীয় সড়ক
বিষয়শ্রেণী:খড়গপুরের পরিবহন
বিষয়শ্রেণী:বীরভূম জেলার পরিবহন
বিষয়শ্রেণী:পশ্চিমবঙ্গের জাতীয় সড়ক
ইঙ্গুশেতিয়া

**ইঙ্গুশেতিয়া প্রজাতন্ত্র** (; : **'), সংক্ষেপে **ইঙ্গুশেতিয়া''', উত্তর ককেশাস অঞ্চলে অবস্থিত রাশিয়ার একটি প্রজাতন্ত্র। এর রাজধানী মাগাস। এর আয়তন ৩,০০০ বর্গ কি.মি. এবং এটি রাশিয়ার ক্ষুদ্রতম ফেডারেল প্রশাসনিক অঞ্চল (ফেডারেল শহরগুলি ব্যতীত)।

## তথ্যসূত্র

বিষয়শ্রেণী:রাশিয়ায় ইসলাম
বিষয়শ্রেণী:প্রতিনিধিত্বহীন জাতি ও জনগনের সংগঠনের সদস্য
বিষয়শ্রেণী:১৯৯২-এ প্রতিষ্ঠিত রাষ্ট্র ও অঞ্চল
জাতীয় সড়ক ১১৪ (ভারত)

**জাতীয় সড়ক ১১৪ ** হল ভারতের একটি জাতীয় সড়ক। এই মহাসড়কটি মল্লাপুর, ময়ুরেশ্বর, সাঁইথিয়া, প্রান্তীক, বোলপুর,ভেদীয়া, গুশকরা, টালিট হয়ে  বর্ধমান পর্যন্ত গেছে। এই সড়কটি মল্লাপুরে জাতীয় সড়ক ১৪ -এর সঙ্গে যুক্ত এবং  বর্ধমানে জাতীয় সড়ক ১৯ -এর সঙ্গে যুক্ত। এই সড়কের মোট দৈর্ঘ্য হল ।

## তথ্যসূত্র

বিষয়শ্রেণী:ভারতের জাতীয় সড়ক
বিষয়শ্রেণী:বীরভূম জেলার পরিবহন
শেখ মাসুম পানিপথী

**শেখ মাসুম পানিপথী** (জন্ম:? – মৃত্যু: ১৭৪২) বাংলার নবাব আলীবর্দী খানের একজন সেনাপতি ছিলেন। তিনি ১৭৪১ সালের ডিসেম্বর থেকে ১৭৪২ সালের শেষদিক পর্যন্ত উড়িষ্যার প্রাদেশিক শাসনকর্তা ছিলেন। ১৭৪২ সালে কটকের যুদ্ধে তিনি মারাঠা সেনাপতি ভাস্কর পণ্ডিতের নিকট পরাজিত ও নিহত হন।

## আরো দেখুন

## তথ্যসূত্র

বিষয়শ্রেণী:বাংলার ইতিহাস
দ্বিতীয় মুর্শিদ কুলি খান

**দ্বিতীয় মুর্শিদ কুলি খান** বাংলার নবাবের অধীনে জাহাঙ্গীরনগর ও উড়িষ্যার নায়েব নাযিম ছিলেন। তিনি ছিলেন নবাব সুজাউদ্দিন খানের জামাতা। ১৭৪০ সালে আলীবর্দী খান বাংলার মসনদ অধিকার করলে দ্বিতীয় মুর্শিদ কুলি তাঁর বিরুদ্ধে বিদ্রোহ করেন। কিন্তু ১৭৪১ সালে তিনি আলীবর্দীর নিকট পরাজিত হন এবং বাংলা থেকে বিতাড়িত হন।

## আরো দেখুন

## তথ্যসূত্র

বিষয়শ্রেণী:বাংলার শাসক
বিষয়শ্রেণী:ইরানি বংশোদ্ভূত ভারতীয় ব্যক্তি
বিষয়শ্রেণী:ভারতীয় শিয়া মুসলিম
বিষয়শ্রেণী:তাবরিজের ব্যক্তি
বিষয়শ্রেণী:১৮শ শতাব্দীর ভারতীয় মুসলিম
বিষয়শ্রেণী:মুঘল_রাজপুত্র
২০১৭ আইসিসি চ্যাম্পিয়ন্স ট্রফি দলের তালিকা

**[[২০১৭ আইসিসি চ্যাম্পিয়ন্স ট্রফি|২০১৭]]** সালের আইসিসি চ্যাম্পিয়ন্স ট্রফিতে অংশগ্রহণকারী দলসমূহের সদস্যদের তালিকা নিম্নে দেয়া হলো:-

## গ্রুপ এ
### অস্ট্রেলিয়া
**কোচ**:  ড্যারেন লেহম্যান

### বাংলাদেশ
**কোচ**:  চণ্ডিকা হাথুরুসিংহা

### ইংল্যান্ড
**কোচ**:  ট্রেভর বেলিস

### নিউজিল্যান্ড
**কোচ**:  মাইক হেসন

## গ্রুপ বি
### ভারত
২৫ এপ্রিল, ২০১৭ তারিখে দলীয় সদস্যদের তালিকা প্রেরণের সর্বশেষ দিনে ভারত কারিগরী কারণে প্রকাশ করতে ব্যর্থ হয়। পরবর্তীতে ৮ মে, ২০১৭ তারিখে দলের সদস্যদের তালিকা প্রকাশ করা হয়।

**কোচ**:  অনিল কুম্বলে

এই ১৫জন খেলোয়াড়ের সাথে আঘাতজনিত কারণে খেলোয়াড়ের পরিবর্তনকল্পে অতিরিক্ত ৫জন খেলোয়াড়কে রাখা হয়। তারা হলেন - ঋষভ পান্ত, সুরেশ রায়না, দিনেশ কার্তিক, শার্দুল ঠাকুর ও কুলদ্বীপ যাদব। প্রতিযোগিতায় তারা মূল দলের সাথে যাবেন না। তবে ব্যাঙ্গালোরের ন্যাশনাল ক্রিকেট একাডেমি থেকে প্রয়োজন পড়লে তাদেরকে যেতে হবে। আহত মনীশ পাণ্ডে-এর  পরিবর্তে দিনেশ কার্তিক-কে নির্বাচিত করা হয়।

### পাকিস্তান
**কোচ**:  মিকি আর্থার

পিসিবি ঘোষিত প্রাথমিক তালিকায় উমর আকমলকে অন্তর্ভুক্ত করা হলেও শারীরিকভাবে যোগ্যতা অর্জনে ব্যর্থ হওয়ায় ইংল্যান্ড থেকে ফিরিয়ে আনা হয়। হারিস সোহেলকে তার স্থলাভিষিক্ত করা হয়।

### শ্রীলঙ্কা
**কোচ**:  গ্রাহাম ফোর্ড

### দক্ষিণ আফ্রিকা
**কোচ**:  রাসেল ডোমিঙ্গো

## তথ্যসূত্র

## বহিঃসংযোগ
* ইএসপিএন ক্রিকইনফোয় ২০১৭ সালের আইসিসি চ্যাম্পিয়ন্স ট্রফি দলের তালিকা

বিষয়শ্রেণী:২০১৭ আইসিসি চ্যাম্পিয়ন্স ট্রফি
বিষয়শ্রেণী:আইসিসি চ্যাম্পিয়ন্স ট্রফির দল
এলাহী বক্স পাটোয়ারী

শহীদ **এলাহী বক্স পাটোয়ারী** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শহীদ এলাহী বক্স পাটোয়ারীর জন্ম চাঁদপুর জেলার হাইমচর উপজেলার বাজাপ্তী গ্রামে। তার বাবার নাম মফিজউদ্দিন পাটোয়ারী এবং মায়ের নাম জীবনেন নেছা। তার স্ত্রীর নাম লুৎফা বেগম। তার এক ছেলে পাঁচ মেয়ে। 

## কর্মজীবন
আনসার বাহিনীতে চাকরি করতেন এলাহী বক্স পাটোয়ারী। ১৯৭১ সালে মুক্তিযুদ্ধ শুরু হলে যুদ্ধে যোগ দেন প্লাটুন কমান্ডার হিসেবে। চাঁদপুরের পতন হলে ভারতে যান। সেখানে নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টে তাকে অন্তর্ভুক্ত করা হয়। জুলাই মাসে দেশের ভেতর পাকিস্তানি সেনাবাহিনীর ওপর গেরিলা আক্রমণ চালানোর জন্য ২ নম্বর সেক্টর থেকে মুক্তিবাহিনীর স্বল্প প্রশিক্ষণপ্রাপ্ত গণযোদ্ধাদের চাঁদপুরে পাঠানো হয়। তাদের সঙ্গে ছিলেন এলাহী বক্স পাটোয়ারীসহ নিয়মিত মুক্তিবাহিনীর কয়েকজন।

## মুক্তিযুদ্ধে ভূমিকা
১৯৭১ সালের সেপ্টেম্বর মাসের শেষ দিকে চাঁদপুরে জুলাই মাসের মাঝামাঝি ২ নম্বর সেক্টরের একদল মুক্তিযোদ্ধা চাঁদপুরে গেরিলা অপারেশন করতে ভারত থেকে এসে অবস্থান নেন জেলার হাইমচর উপজেলায়। তারা গোপন শিবির স্থাপন করেন গাজীপুর ইউনিয়নের বাজাপ্তী গ্রামে। তারা বেশ কয়েকটি অপারেশন করেন। তৎপরতা বৃদ্ধি পেলে পাকিস্তানি সেনারা রাজাকারদের সহায়তায় তাদের গোপন শিবিরের সন্ধান পেয়ে যায়। ৩০ আগস্ট পাকিস্তান সেনাবাহিনীর একটি দল চাঁদপুর থেকে বাজাপ্তী গ্রামের উদ্দেশ্যে রওনা হয়। তাদের আসার খবর মুক্তিযোদ্ধারা আগেই পেয়ে যান। মুক্তিযোদ্ধারা বেড়ি বাঁধের পাশে অবস্থান নিয়ে পাকিস্তানি সেনাদের আক্রমণ করেন। অনেকক্ষণ যুদ্ধের পর পাকিস্তানিরা চলে যায়। এরপর মুক্তিযোদ্ধারা তাদের গোপন শিবির স্থানান্তর করেন রাঘবপুরের মজুমদার বাড়িতে। ১৮ বা ১৯ সেপ্টেম্বর সহযোগী রাজাকারদের সঙ্গে নিয়ে এক দল পাকিস্তানি সেনা সেখানে আকস্মিকভাবে হানা দেয়। সেদিন শিবিরে এলাহী বক্স পাটোয়ারীসহ মাত্র তিনজন মুক্তিযোদ্ধা অবস্থান করছিলেন। আকস্মিক আক্রমণে বিপর্যস্ত তিন মুক্তিযোদ্ধা মনোবল না হারিয়ে পাকিস্তানি সেনাবাহিনী ও রাজাকারদের বিরুদ্ধে সাহসিকতার সঙ্গে লড়াই করেন। তারা বীরত্বের সঙ্গে পাকিস্তানিদের ঠেকিয়ে রাখেন। যুদ্ধে এলাহী বক্স পাটোয়ারীর দুই সহযোদ্ধা শহীদ এবং তিনি আহত হন। গুলিতে তার ডান হাত শরীর থেকে বিচ্ছিন্ন হয়ে যায়। এরপর তিনি কোনো রকমে সেখান থেকে পালিয়ে নিজ বাড়িতে যান। সেখানে চিকিৎসাধীন ছিলেন। ২১ সেপ্টেম্বর গভীর রাতে এক দল পাকিস্তানি সেনা গানবোটযোগে এসে তার বাড়ি ঘেরাও করে। দরজা ভেঙে ঘরে ঢুকে তাকে আটক করে নদীর তীরে নিয়ে হত্যা করে মরদেহ ফেলে রেখে চলে যায়। ব্রাশফায়ারে ঝাঁঝরা এলাহী বক্স পাটোয়ারীর নিষ্প্রাণ মরদেহ কয়েক ঘণ্টা পড়ে থাকে নদীর তীরে। পরদিন পরিবারের সদস্যরা তার মরদেহ উদ্ধার করে পারিবারিক কবরস্থানে সমাহিত করেন। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
বিষয়শ্রেণী:চাঁদপুর জেলার ব্যক্তি
শিবপ্রসাদ মুখোপাধ্যায়

**শিবপ্রসাদ মুখোপাধ্যায়** (জন্ম: ২০ মে ১৯৭৪) হলেন একজন ভারতীয় বাঙালি চলচ্চিত্র পরিচালক, লেখক ও অভিনেতা। তিনি নন্দিতা রায়ের সঙ্গে *[[ইচ্ছে (চলচ্চিত্র|ইচ্ছে]]* চলচ্চিত্র পরিচালনা করেন এবং বাণিজ্যিক সাফল্য পান। তিনি বহু বাণিজ্যিক ভাবে সফল বাংলা চলচ্চিত্র উপহার দিয়েছেন। *[[বেলাশেষে (চলচ্চিত্র)|বেলাশেষে]]*, *[[প্রাক্তন]]*, *[[ইচ্ছে (চলচ্চিত্র)|ইচ্ছে]]*, *[[অলিক সুখ (চলচ্চিত্র)|অলিখ সুখ]]*, *[[মুক্তধারা (চলচ্চিত্র)|মুক্তধারা]]*, *[[অ্যাকসিডেন্ড (চলচ্চিত্র)|অ্যাকসিডেন্ড]]*, *[[পোস্ত (চলচ্চিত্র)|পোস্ত]]*  প্রভৃতি চলচ্চিত্র তিনি পরিচালনা করেছেন।

## প্রথম জীবন
শিবপ্রসাদ মুখোপাধ্যায় ১৯৭৪ সালের ২০ মে উত্তর কলকাতার বরানগরে জন্মগ্রহণ করেন। তিনি বিদ্যালয়ের শিক্ষা গ্রহণ শুরু করেন বরানগরের *[[বরানগর রামকৃষ্ণ মিশন আশ্রম উচ্চ বিদ্যালয়]]*-এ এবং বিদ্যালয়ের শিক্ষালাভ শেষ করেল কলকাতার *[[হিন্দু স্কুল|হিন্দু স্কুলে]]*। এর পর তিনি কলকাতার বিখ্যাত *[[যাদপুর বিশ্ববিদ্যালয়]]* থেকে রাষ্ট্রবিজ্ঞানে স্নাতক হন।

## চলচ্চিত্র
}
| *[[একটি নদীর নাম]]*
| 
| 
| 
|
|Steve Brookes
P. Parameswaran
|-
| 
| *[[ইচ্ছে]]*
| 
| 
| 
|
|ভিগনেশ ফিল্মস
|-
| 
| *হ্যালো মেমসাহেব*
| 
| 
| 
|
|অরিজিৎ বিশ্বাস
|-
| 
| *[[মুক্ত ধারা (চলচ্চিত্র)|মুক্তধারা]]*
| 
| 
| 
|প্যাপি সিং
|বাচ্চু বিশ্বাস
|-
| 
| *অ্যাকসিডেন্ড*
| 
| 
| 
|অর্কো
|কৌস্তব রায়
|-
| 
| অলিখসুখ
| 
| 
| 
|
|উইন্ডোজের
|-
| 
| *[[রামধনু (চলচ্চিত্র)|রামধনু]]*
| 
| 
| 
|লাল্টু দত্ত
|উইন্ডোজের
|-
| 
| *[[বেলাশেষে (চলচ্চিত্র)|বেলাশেষে]]*
| 
| 
| 
|
|প্রভাত রায়
|-
| 
| *[[প্রাক্তন]]*
| 
| 
| 
|
|উইন্ডোজের
|
|-
|
| *[[পোস্ত (চলচ্চিত্র)|পোস্ত]]*
| 
| 
| 
|
|উইন্ডোজের
|-
|

| *[[হামি (চলচ্চিত্র)|হামি]]*
| 
| 
| 
|
|
|-
| 
||কণ্ঠ
|
|
|
| অর্জুন মল্লিক
| উইন্ডোজ
|-
| 
||বহুরূপী
|
|
|
| বিক্রম
| উইন্ডোজ
|}

## সম্মান
* আন্দোলোক অ্যায়াড ২০১২ – শ্রেষ্ঠ চলচ্চিত্রের পুরস্কার 'মুক্তধারার জন্য।
* ফিল্মফেয়ার অ্যায়াড ইস্ট ২০১৪ – অলিখ সুখ চলচ্চিত্রের জন্য শ্রেষ্ঠ পরিচালকের পুরস্কার
* জি সিনে অ্যায়াড ২০১৬ – শ্রেষ্ঠ চলচ্চিত্র বেলাশেষে
* সেরা বাঙালি- এবিপি আনন্দ ২০১৬ – পরিচালক 
* মহানায়ক সম্মান অ্যায়াড ২০১৬– চলচ্চিত্রে বিশেষ অবদানের জন্য পশ্চিমবঙ্গ সরকার থেকে প্রদান করা হয়।
* আন্তর্জাতিক বাংলা চলচ্চিত্র পুরস্কার-২০১৬ – শ্রেষ্ঠ চলচ্চিত্র ''বেলাশেষে'
* এবেলা অজয়ো সম্মান-২০১৪
* ওয়েস্ট ব্যাঙ্গল ফিল্ম জার্নালিস্ট অ্যায়াড-২০১৭–জনপ্রিয় চলচ্চিত্র 'প্রাক্তন'
* ন্যাশোনাল বিজনেস ফিল্ম অ্যায়াড-২০১৬ –সর্বোচ্চ আয়ের বাংলা চলচ্চিত্র ২০১৬ 'প্রাক্তন'

## তথ্যসূত্র

## বহিঃসংযোগ

বিষয়শ্রেণী:কলকাতার চলচ্চিত্র পরিচালক
বিষয়শ্রেণী:বরানগর রামকৃষ্ণ মিশন আশ্রম উচ্চ বিদ্যালয়ের প্রাক্তনী
বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:বরাহনগরের ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:বাঙালি অভিনেতা
বিষয়শ্রেণী:কলকাতার অভিনেতা
বিষয়শ্রেণী:কলকাতার চিত্রনাট্যকার
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:বাঙালি হিন্দু
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
বাংলালায়ন

**বাংলালায়ন কমিউনিকেশন্স লিমিটেড** হচ্ছে ১৯৯৪ সালের কোম্পানি আইনের অধীনে গঠিত একটি প্রাইভেট লিমিটেড কোম্পানি, যেটি প্রতিষ্ঠিত হয় ২০০৮ সালের ৫ই নভেম্বর। বাংলালায়ন কমিউনিকেশন্স লিমিটেড  (বাংলালায়ন) হচ্ছে বাংলাদেশের একটি ৪জি ওয়্যারলেস ব্রডব্যান্ড অপারেটর যেটি  বর্তমানে ওয়াইম্যাক্স প্রযুক্তি ব্যবহার করে, এটি বিটিআরসি থেকে দেশব্যাপী তারবিহীন ব্রডব্যান্ড সেবা প্রদানের অনুমতি গ্রহণ করেছে। বাংলালায়ন ৭টি বিভাগ ও দেশের ৩০টি প্রধান জেলায় তাদের কার্যক্রম পরিচালনা করতো। বর্তমানে বাংলালায়নের নেটওয়ার্ক পরিসেবা উপলব্ধ নেই।

## পণ্য ও সেবা

উচ্চগতির তারহীন ইন্টারনেট সেবাদানকারী প্রতিষ্ঠানগুলোর  একটি হচ্ছে বাংলালায়ন ।  চতুর্থ প্রজন্মের ওয়াইম্যাক্স  প্রযুক্তি ব্যবহার করে ইন্টারনেট সংযোগ দিয়ে থাকে প্রতিষ্ঠানটি। বাংলালায়ন গ্রাহকদের পোস্টপেইড ও প্রিপেইড উভয় ক্ষেত্রেই সেবা প্রদান করে। এই প্যাকেজগুলো ব্যান্ডউইথ ও স্পিড মাত্রা অনুযায়ী নানা ভাবে প্রদান করা হয়। বাংলালায়নেরর প্রতিযোগী হল কিউবি ও ওলো।

## বিল প্রদান
প্রি-পেইডের জন্য বিভিন্ন বাংলালায়ন পয়েন্টে কার্ড পাওয়া যায়। কার্ডের মাধ্যমে পোস্টপেইড বিলও দেয়া যায়। মোবাইল অপারেটর রবি অনুমোদিত আউটলেট এবং রবি অর্থের মাধ্যমে বিল দেয়া যায়। তাছাড়া আরব বাংলাদেশ ব্যাংক, ওয়ান ব্যাংক, এন.সি.সি. ব্যাংক, ইউনাইটেড কমার্শিয়াল ব্যাংক, শাহজালাল ইসলামী ব্যাংক এবং আই এফ আই সি ব্যাংক এর মাধ্যমে বিল দেয়া যায়।
আর ‘এইচ এস বি সি’ কিংবা স্ট্যান্ডার্ড চার্টার্ড ব্যাংক এ একাউন্ট থাকলে অনলাইনেও বাংলালায়ন পোস্টপেইডে বিল দেয়া যায়।
## এলাকা পরিধি
বাংলালায়ন ৭টি বিভাগ ও দেশের ৩০টি প্রধান জেলায় তাদের কার্যক্রম পরিচালনা করে। ঢাকা, চট্টগ্রাম, সিলেট, রাজশাহী, খুলনা, রংপুর ও বরিশাল অন্যতম। অন্যান্য প্রধান শহরগুলোতেও এর নেটওর্য়াক পৌছে গেছে। যেমন : ফেনী, মুন্সীগঞ্জ,নারায়ণগঞ্জ,ময়মনসিংহ, কুমিল্লা, নোয়াখালী,বগুড়া,কক্সবাজার,লক্ষীপুর ইত্যাদি।

## ধরন

বাংলালায়ন জেডটিই কর্পোরেশন এর সফটওয়্যার ও হার্ডওয়্যার ব্যবহার করে থাকে। জেডটিই কর্পোরেশন (সাবেক জংজিইং টেলিকমিউনিকেশন ইক্যুইপমেন্ট কর্পোরেশন) (SZSE: 000063; SEHK: 0763) হচ্ছে একটি চীনা বহুজাতিক টেলিকমিউনিকেশন ইক্যুইপমেন্ট  ও সিস্টেম কোম্পানি। যার সদরদপ্তর  চীনের সেনচেং এ অবস্থিত।

## গ্রাহক সেবা
* কল সেন্টার নাম্বারঃ ১৬৩১৩ অথবা ০৯৬১১৫৫৬৬৭৭
* অফিসিয়াল ইমেইল অ্যাড্রেসঃ info@banglalionwimax.com
* অফিসিয়াল ওয়েবসাইটঃ banglalion4g.com

## তথ্যসূত্র

#https://www.info57.com/banglalion-customer-care-number-address/ 

বিষয়শ্রেণী:বাংলাদেশের কোম্পানি
পোস্ত (চলচ্চিত্র)

**পোস্ত** হল পরিচালক শিবপ্রসাদ মুখোপাধ্যায় ও নন্দিতা রায় পরিচালিত বাংলা চলচ্চিত্র। এই ছবিতে প্রধান চরিত্রে অভিনয় করেছেন সৌমিত্র চট্টোপাধ্যায়, যিশু সেনগুপ্ত, মিমি চক্রবর্তী ও পরান বন্দ্যোপাধ্যায়। ২০১৭ সালের ১২ শে মে  ছবিটি মুক্তি পায়। ছবিটি দেশে ও বিদেশে (যুক্তরাষ্ট্র, কানাডা, জাপান, দুবাই, যুক্তরাজ্য, নেদারল্যান্ডস) একই দিনে মুক্তি পায়। চলচ্চিত্রটি বাংলার ছাড়া সারা ভারতে ১০০ টি হলে মুক্তি পায় যা বাংলা চলচ্চিত্রের ক্ষেত্রে এক ইতিহাস সৃষ্টি করবে। চলচ্চিত্রটি বাঙালি সাহিত্যিক সুচিত্রা ভট্টাচার্যের কাহিনী *মোহনবিল* অবলম্বনে তৈরী। কিন্তু পরিচালকদ্বয় কাহিনীকারের নাম উল্লেখ না করায় সংবাদমাধ্যমে সমালোচিত হয়েছিলেন।

## অভিনয়ে
* সৌমিত্র চট্টোপাধ্যায়
* যিশু সেনগুপ্ত
* মিমি চক্রবর্তী
* অর্ঘ্য বসু - পোস্ত

## মুক্তি
চলচ্চিত্রটি বিশ্ব জুড়ে মুক্তি পায় ২০১৭ সালের ১২ মে। চলচ্চিত্রটি দেশে ও দেশের বাইরে ইউরোপের বিভিন্ন দেশ ও উত্তর আমেরিকার যুক্তরাষ্ট ও কানাডাতে একই সাথে মুক্তি পায়।

## আয়
চলচ্চিত্রটি প্রথম দিনে ₹০.২০ কোটি টাকা আয় করে। প্রথম চার দিনে চলচ্চিত্রটির আয় ছিল ₹১ কোটি। প্রথম দুই সপ্তাহে ছবিটা  টাকা আয় করে। চার সপ্তাহ শেষে ছবিটি শুধু পশ্চিমবঙ্গে  টাকা আয় করেছে। বিশ্ব জুড়ে ছবিটি প্রথম চার সপ্তাহে আয় করেছে  টাকা।

## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:নন্দিতা রায় ও শিবপ্রসাদ মুখোপাধ্যায় পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:অনুপম রায় সুরারোপিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:উইনডোজ প্রোডাকশনের চলচ্চিত্র
চীনা–বর্মি যুদ্ধ (১৭৬৫–১৭৬৯)

**চীনা–বর্মি যুদ্ধ** (; ), যা **বার্মায় চীনা আক্রমণ** অথবা **কিং বংশের মিয়ানমার অভিযান** নামেও পরিচিত, ছিল চীনের কিং বংশ এবং মিয়ানমারের কোনবাউং বংশের মধ্যে সংঘটিত যুদ্ধ। কিয়ানলং সম্রাটের অধীন চীন ১৭৬৫ থেকে ১৭৬৯ সালের মধ্যে বার্মায় চারবার আক্রমণ চালায়, যেটি তার দশটি বৃহৎ অভিযানের একটি বলে বিবেচিত হয়। কিন্তু এই যুদ্ধে ৭০,০০০ চীনা সৈন্য ও ৪ জন চীনা সেনাপতি নিহত হয়, যার ফলে এই যুদ্ধটিকে "কিং বংশের শুরুকৃত সকল সীমান্ত যুদ্ধের মধ্যে সবচেয়ে বিপর্যয়কারী", এবং "বার্মার স্বাধীনতা নিশ্চিতকারী" হিসেবে অভিহিত করা হয়। বার্মার সফল প্রতিরক্ষার ফলে দেশ দুইটির বর্তমান সীমানার ভিত্তি স্থাপিত হয়।

## আরো দেখুন

## তথ্যসূত্র

বিষয়শ্রেণী:মিয়ানমার জড়িত যুদ্ধ
বিষয়শ্রেণী:মিয়ানমারের সামরিক ইতিহাস
বিষয়শ্রেণী:১৮শ শতাব্দীর সশস্ত্র সংঘাত
বিষয়শ্রেণী:১৭৬০-এর দশকে এশিয়া
টম হিডেলস্টোন

***টমাস উইলিয়াম "টম" হিডেলস্টোন*** (জন্ম: ৯ ফেব্রুয়ারি, ১৯৮১) একজন ইংরেজ অভিনেতা, প্রযোজক এবং সঙ্গীতনাট্য অভিনেতা। অভিনয় জীবনের একেবারে শুরুতে তিনি ওয়েস্ট এন্ড থিয়েটার প্রযোজিত *সিম্বেলিন (২০০৭)* ও *ইভানভ (২০০৮)* নাটকে অভিনয় করেন। *সিম্বেলিন* নাটকে অভিনয়ের জন্য তিনি লরেন্স অলিভার সেরা নবাগত নাট্য অভিনেতার পুরস্কারে ভূষিত হন। এছাড়া *ওথেলো* নাটকে ক্যাসিও চরিত্রে অভিনয়ের জন্য একই পুরস্কারে মনোনয়ন পান।

তিনি মার্ভেল সিনেম্যাটিক ইউনিভার্সের চলচ্চিত্র *থর* (২০১১), *[[দ্য অ্যাভেঞ্জার্স]]* (২০১২), *থর: দ্য ডার্ক ওয়ার্ল্ড* (২০১৩) এ "লোকি" চরিত্রে অভিনয় করে সবার নজরে আসেন। ২০১১ সালে তিনি এম্পায়ার সেরা নবাগত অভিনেতা পুরস্কার অর্জন করেন। এছাড়া বাফটা উদীয়মান তারকা পুরস্কারেও মনোনীত হন। হিডেলস্টোন স্টিভেন স্পিলবার্গের চলচ্চিত্র *ওয়ার হর্স* (২০১১), *দ্য ডীপ ব্লু সি* (২০১১), উডি অ্যালেনের রোমান্টিক চলচ্চিত্র *মিডনাইট ইন প্যারিস* (২০১১), ২০১২ সালের বিবিসির ধারাবাহিক *হেনরি চতুর্থ* ও *হেনরি পঞ্চম* এবং রোমান্টিক ভ্যাম্পায়ার চলচ্চিত্র *অনলি লাভার্স লেফট অ্যালাইভ* (২০১৩) তে অভিনয় করেন।

২০১৩ এর শেষের দিকে ও ২০১৪ এর শুরুর দিকে হিডেলস্টোন ডনমার ওয়ারহাউস কর্তৃক প্রযোজিত *[[কোরিওলেনাস]]* নাটকে নাম ভূমিকায় অভিনয় করেন। এই নাটকে তার অনবদ্য অভিনয়ের জন্য ইভনিং স্ট্যান্ডার্ড থিয়েটার সেরা অভিনেতার পুরস্কার জেতেন। ২০১৫ সালে তিনি গিলের্মো ডেল টোরোর চলচ্চিত্র *ক্রিমসন পিক*, বেন হুইটলির *হাই রাইজ* এবং হ্যাংক উইলিয়ামস নামের সঙ্গীত শিল্পীকে নিয়ে নির্মিত চলচ্চিত্র *আই স দ্য লাইট* এ অভিনয় করেন।

২০১৬ সালে তিনি এএমসি/বিবিসির ধারাবাহিক *দ্য নাইট ম্যানেজার* এ অভিনয় করেন। এটিতে তিনি নির্বাহী প্রযোজকের ভূমিকাও পালন করেন। এতে অভিনয়ের জন্য তিনি সেরা মিনি ধারাবাহিক অথবা চলচ্চিত্র অভিনেতা ও প্রযোজনার জন্য সেরা মিনি ধারাবাহিক এই দুই বিভাগে প্রাইমটাইম এমি পুরস্কারে মনোনীত হন। এছাড়া তিনি এই ধারাবাহিকে অভিনয়ের জন্য সেরা মিনি ধারাবাহিক ও টেলিছবি অভিনেতা বিভাগে গোল্ডেন গ্লোব পুরস্কার জেতেন।

## প্রাথমিক জীবন
হিডেলস্টোন লন্ডনের ওয়েস্টমিনিস্টারে জন্মগ্রহণ করেন। তার বাবা জেমস নরম্যান হিডেলস্টোন একজন ভৌত রসায়নবিদ ছিলেন আর মা ডায়ানা প্যাট্রিসিয়া হিডেলস্টোন একজন শিল্প প্রশাসক ও প্রাক্তন মঞ্চ ব্যবস্থাপক। তার বাবা স্কটল্যান্ডের গ্রিনকের ও মা ইংল্যান্ডের সাফোকের অধিবাসী। তার ছোটবোন এমাও একজন অভিনেত্রী ও তার বড় বোন সারা ভারতে সাংবাদিকতার কাজ করেন। তার প্রমাতামহ ছিলেন ভাইস অ্যাডমিরাল রেজিনাল্ড সার্ভেস আর প্রপ্রমাতামহ ছিলেন বিখ্যাত খাদ্য উৎপাদক স্যার এডমুন্ড ভেস্তে।

## চলচ্চিত্রের তালিকা

## তথ্যসূত্র

## বহিঃসংযোগ
*
*
*
*

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দ্য ড্রাগন স্কুল, অক্সফোর্ডে শিক্ষিত ব্যক্তি
বিষয়শ্রেণী:নারীবাদী পুরুষ
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:পেমব্রোক কলেজ, কেমব্রিজের প্রাক্তন শিক্ষার্থী
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:ইংরেজ বেতার অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:লন্ডনের অভিনেতা
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:লরন্স অলিভিয়ে পুরস্কার বিজয়ী
বিষয়শ্রেণী:ইংরেজ শেকসপিয়রীয় অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ নারীবাদী
বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
বিষয়শ্রেণী:ওয়েস্টমিনস্টারের ব্যক্তি
বিষয়শ্রেণী:ইটন কলেজে শিক্ষিত ব্যক্তি
নবরত্ন (স্থাপত্য)

**নবরত্ন** (, অর্থ "নয়টি রত্ন") একপ্রকারের মন্দির স্থাপত্যশৈলী। এরকম মন্দিরে দুটি ধাপ থাকে; প্রতি ধাপের চতুষ্কোণে চারটি করে আটটি আর কেন্দ্রে একটি করে মোট নয়টি চূড়া বা রত্ন নির্মাণ করা হয়। অষ্টাদশ শতকে বাংলা অঞ্চলে এ রীতির মন্দির স্থাপত্যের উদ্ভব ঘটে। নবরত্ন ধারাটি মূলত পঞ্চরত্ন ধারার সম্প্রসারিত রূপ যেখানে পাঁচটি (চারকোণে চারটি ও কেন্দ্রে একটি) চূড়া বা রত্ন থাকে।

## নবরত্ন মন্দির
এই রীতির মন্দির অনেক দেখা যায়। কয়েকটি বিখ্যাত নবরত্ন মন্দির হল:
* কান্তনগর মন্দির, দিনাজপুর
* হাতিকুমরুল মন্দির, সিরাজগঞ্জ
* ধামারেলী মন্দির, খুলনা
* মহানাদ কালীবাড়ি,হুগলী,১৮৩০ ইং
* দক্ষিণেশ্বর মন্দির,কোলকাতা।

## আরও দেখুন
* একরত্ন
* পঞ্চরত্ন (স্থাপত্য)

## তথ্যসূত্র

বিষয়শ্রেণী:হিন্দু মন্দির
বিষয়শ্রেণী:বাংলা স্থাপত্য
বিষয়শ্রেণী:ভারতীয় স্থাপত্য
অনুপমা গোখলে

**অনুপমা গোখলে** (জন্মসূত্রে অনুপমা অভয়ঙ্কর, ১৭ মে ১৯৬৯, মুম্বই) একজন ভারতীয় দাবা খেলোয়াড়। উনি পাঁচবার মহিলাদের ভারতীয় দাবা চ্যাম্পিয়নশীপ (১৯৮৯, ১৯৯০, ১৯৯১, ১৯৯৩ এবং ১৯৯৭) ও দুবার মহিলাদের এশীয় দাবা চ্যাম্পিয়নশীপ (১৯৮৫ ও ১৯৮৭) জেতেন। ১৯৮৫ সালে অ্যাডিলেডে মালেশিয়ার অড্রে ওং এর সাথে যৌথভাবে উনি এশীয় জুনিয়র গার্লস চ্যাম্পিয়নশিপ জেতেন। এর ফলে দুজনেই মহিলা আন্তর্জাতিক মাস্টার খেতাব লাভ করেন। 

উনি ৩বার মহিলা দাবা অলিম্পিয়াডে (১৯৮৮, ১৯৯০, ১৯৯২) ও দুইবার এশিয়ান দলগত দাবা চ্যাম্পিয়নশিপে (২০০৩, ২০০৫) ভারতের জাতীয় দলে ছিলেন এবং ২০০৫ সালে রূপো জয় করেন। 

১৯৮৬ সালে উনি পদ্মশ্রী ও ১৯৯০ সালে অর্জুন পুরস্কার লাভ করেন। ১৬ বছর বয়সে সবচেয়ে কমবয়সী হিসেবে উনি পদ্মশ্রী পুরস্কারে ভূষিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:ভারতীয় দাবাড়ু
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:অর্জুন পুরস্কার প্রাপক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:মারাঠি ক্রীড়াবিদ
বিষয়শ্রেণী:ভারতীয় নারী দাবাড়ু
বিষয়শ্রেণী:দাবা নারী আন্তর্জাতিক মাস্টার
উদীচী সম্মেলনে বোমা হামলা

**উদীচী সম্মেলনে বোমা হামলা** বাংলাদেশে সংগঠিত একটি চাঞ্চল্যকর ঘটনা। এই নৃশংস হত্যাকান্ডটিতে ১০ জন নিহত হওয়ার পাশাপাশি প্রায় দেড় শতাধিক মানুষ আহত হয়।

## স্থান ও সময়
১৯৯৯ সালের ৬ মার্চ তারিখে যশোর টাউন হল মাঠে এই বোমা হামলাটি সংগঠিত হয়।

## ঘটনার বিবরণ
১৯৯৯ সালের ৫ ও ৬ মার্চ তারিখে যশোর টাউন হল মাঠে বাংলাদেশ উদীচী শিল্পীগোষ্ঠীর দ্বাদশ জাতীয় সম্মেলন অনুষ্ঠানের আয়োজন করা হয়। প্রথমদিনের অনুষ্ঠান সফলভাবে সমাপনের পর ৬ তারিখ ছিলো সমাপনী অনুষ্ঠান। এই অনুষ্ঠানে বাউল গানের আসরে দুই দফা বোমা বিস্ফোরণ ঘটে। এতে ১০ জন সাংস্কৃতিক কর্মী ও দর্শক প্রাণ হারানোর পাশাপাশি আহত হন আরো অগণিত মানুষ। নিহতরা হলেনঃ
* নূর ইসলাম,
* নাজমুল হুদা তপন,
* সন্ধ্যা রানী ঘোষ,
* ইলিয়াস মুন্সী,
* শাহ আলম বাবুল,
* বুলু,
* রতন রায়,
* বাবুল সূত্রধর,
* শাহ আলম ও
* রামকৃষ্ণ।

## মামলা ও বিচার
১৯৯৯ সালের ১৪ ডিসেম্বর উদীচী হত্যাকাণ্ড মামলায় বিএনপির স্থায়ী কমিটির সদস্য তরিকুল ইসলামসহ ২৪ জনের নামে অভিযোগপত্র দেওয়া হয়। সে সময় তরিকুল ইসলামের আবেদনে উচ্চ আদালত তাঁর নাম বাদ দেয়। ২০০৬ সালের ৩০ মে যশোরের বিশেষ ট্রাইব্যুনাল বিচারের রায়ে এই মামলার ২৩ আসামিকে বেকসুর খালাস দেয়। এই রায়ের পর বাংলাদেশ উদীচী শিল্পীগোষ্ঠী স্বরাষ্ট্র মন্ত্রণালয়ে পুনঃতদন্তের আবেদন করলে সিআইডিকে মামলাটির বর্ধিত তদন্তের দায়িত্ব দেওয়া হয়।

২০০৭ সালে গ্রেপ্তার হওয়া হরকাতুল জিহাদের নেতা মুফতি হান্নান ১৯ নভেম্বর আদালতে উদীচী বোমা হামলায় জড়িত থাকার কথা স্বীকার করেন। তাঁর স্বীকারোক্তির পর পুলিশ হরকাতুল জিহাদের আরো দুই সদস্যকে আটক করে।

২০০৯ সালে সরকার নিম্ন আদালতের রায়ের (২০০৬ সালের রায়) বিরুদ্ধে হাইকোর্টে আপিল করে। ২০১১ সালের ৪ মে সরকারের দায়ের করা আপিলটি বিচারপতি সিদ্দিকুর রহমান মিয়া ও কৃষ্ণা দেবনাথের সমন্বয়ে গঠিত বেঞ্চ গ্রহণ করেন ও খালাসপ্রাপ্ত ব্যক্তিদের পুনরায় আত্মসমর্পণের জন্য সমন জারির নির্দেশ দেন। ২০১১ সালের ২০ জুন এ–সংক্রান্ত একটি আদেশ যশোর বিচারিক হাকিম আদালতে পৌঁছালে, ২১ জুন মুখ্য বিচারিক হাকিম আদালত খালাসপ্রাপ্ত ২৩ আসামির বিরুদ্ধে সমন জারি করেন। এর মধ্যে তিন আসামি মহিউদ্দিন আলমগীর, আহসান কবীর হাসান ও মিজানুর রহমান মিজানের মৃত্যু হওয়ায় ২০ জন বাকি ছিলেন। তাঁদের মধ্যে ১৭ জন বিভিন্ন সময়ে আদালতে আত্মসমর্পণ করে জামিন পান।

আসামিদের মধ্যে শফিকুল ইসলাম মিন্টা, শরিফুল ইসলাম লিটু ও সোহরাব নির্ধারিত সময়ের মধ্যে আত্মসমর্পণ না করায় তাঁদের বিরুদ্ধে ২০১১ সালের ২৪ জুলাই গ্রেপ্তারি পরোয়ানা জারি করে আদালত। ২০১২ সালে ফেব্রুয়ারিতে এই মামলার আসামি সাইফুল ইসলাম খুন হন। একই মাসে শফিকুল ইসলাম মিন্টা আটক হন ও পরে তিনি জামিন লাভ করেন।

বর্তমানে জীবিত সকল আসামি জামিনে মুক্ত আছেন।

## তথ্যসূত্র

বিষয়শ্রেণী:১৯৯৯-এ বাংলাদেশে সন্ত্রাসী ঘটনা
বিষয়শ্রেণী:১৯৯৯-এ বাংলাদেশ
বিষয়শ্রেণী:১৯৯০-এর দশকে ইসলামী সন্ত্রাসী ঘটনা
বিষয়শ্রেণী:বাংলাদেশে উন্নত বিস্ফোরক যন্ত্র বোমা হামলা
বিষয়শ্রেণী:বাংলাদেশে ইসলামী সন্ত্রাসবাদ
বিষয়শ্রেণী:যশোর
বিষয়শ্রেণী:বাংলাদেশের ভবনে বোমা হামলা
বিষয়শ্রেণী:১৯৯৯-এ বাংলাদেশে খুন
কেশব মহারাজ

**কেশব আত্মানন্দ মহারাজ** (জন্ম: ৭ ফেব্রুয়ারি, ১৯৯০) ডারবানে জন্মগ্রহণকারী ভারতীয় বংশোদ্ভূত দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে কোয়াজুলু-নাটাল ও ডলফিন্সের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে নিচেরসারিতে ব্যাটিং করার পাশাপাশি স্লো লেফট আর্ম অর্থোডক্স বোলিং করে থাকেন **কেশব মহারাজ**।

## প্রারম্ভিক জীবন
ষোল বছর বয়সে ২০০৬-০৭ মৌসুমে প্রথম-শ্রেণীর ক্রিকেটে কোয়াজুলু-নাটালের পক্ষে অভিষেক ঘটে তার। পরবর্তীতে ২০০৯-১০ মৌসুমে ডলফিন্সের পক্ষে খেলার জন্য চুক্তিবদ্ধ হন।

এপ্রিল-মে, ২০১০ সালে সাউথ আফ্রিকা একাডেমির সদস্যরূপে বাংলাদেশ সফরে আসেন। বাংলাদেশ ক্রিকেট বোর্ড একাডেমির বিপক্ষে দুইটি চারদিনের খেলায় অংশ নিয়ে ১৩ উইকেট দখল করেন। একমাত্র টি২০ খেলায় বোলিং উদ্বোধনে নেমে নির্ধারিত চার ওভারে ৪/১২ উইকেট পান। এরপর ২০১০-১১ মৌসুমে সফরকারী বাংলাদেশ এ ক্রিকেট দলের বিপক্ষে খেলার জন্য দক্ষিণ আফ্রিকার সদস্য মনোনীত হন।

২০১২-১৩ মৌসুমে ব্যাট হাতে তার সেরা সময় কাটে। দুই সেঞ্চুরিসহ ৪৮.১০ গড়ে ৪৮১ প্রথম-শ্রেণীর রান তুলেন। কোয়াজুলু-নাটালের সদস্যরূপে নর্দার্নসের বিপক্ষে ১১৯ রানে অপরাজিত ১১৪ রান সংগ্রহের পাশাপাশি খেলায় ১২ রানে ৫ উইকেট দখল করেন।

## আন্তর্জাতিক ক্রিকেট
অক্টোবর, ২০১৬ সালে অস্ট্রেলিয়ার বিপক্ষে খেলার জন্য দক্ষিণ আফ্রিকার সদস্য মনোনীত হন। ৩ নভেম্বর, ২০১৬ তারিখে তার টেস্ট অভিষেক হয়। প্রথম ইনিংসে অস্ট্রেলিয়ার ব্যাটিং বিপর্যয়ে তিন উইকেট নিয়ে গুরুত্বপূর্ণ ভূমিকা পালন করেন তিনি। এছাড়াও পার্থের ওয়াকা গ্রাউন্ডে প্রথমবারের মতো বিশেষজ্ঞ স্পিনার হিসেবেও তার অভিষেক হয়েছিল।

১০ মার্চ, ২০১৭ তারিখে টেস্টে প্রথম পাঁচ-উইকেট পান নিউজিল্যান্ডের বিপক্ষে। তার এই পাঁচ উইকেট নিউজিল্যান্ডের বিপক্ষে মাত্র সপ্তম ঘটনা ছিল।

এপ্রিল, ২০১৭ সালে ইংল্যান্ডের বিপক্ষে ওডিআই সিরিজে তাকে অন্তর্ভুক্ত করা হয়। এছাড়াও, স্বাগতিক ইংল্যান্ডে অনুষ্ঠিতব্য ২০১৭ সালের আইসিসি পুরুষ চ্যাম্পিয়ন্স ট্রফিতে নিউজিল্যান্ড দলেরও সদস্য তিনি।

২০২১ শ্রীলঙ্কা সফরে তিনি প্রথমবারের মতো দক্ষিণ আফ্রিকার ওডিআই অধিনায়কের দায়িত্ব পালন করেন।

## তথ্যসূত্র

## আরও দেখুন
* লুটস বসম্যান
* দক্ষিণ আফ্রিকা জাতীয় ক্রিকেট দল
* ২০১৭ আইসিসি চ্যাম্পিয়ন্স ট্রফি দলের তালিকা

## বহিঃসংযোগ
* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:ডলফিন্সের ক্রিকেটার
বিষয়শ্রেণী:ডারবান থেকে আগত ক্রিকেটার
বিষয়শ্রেণী:ডারবান'স সুপার জায়ান্টসের ক্রিকেটার
বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি
বিষয়শ্রেণী:দক্ষিণ আফ্রিকান হিন্দু
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:টেস্ট ক্রিকেটে হ্যাট্রিক লাভকারী
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:ডারবান হিটের ক্রিকেটার
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:রাজস্থান রয়্যালসের ক্রিকেটার
নীলমণি সরকার

শহীদ **নীলমণি সরকার** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শহীদ নীলমণি বিশ্বাসের জন্ম সিলেট জেলার সদর উপজেলার পালপুর গ্রামে। তিন বোন ও পাঁচ ভাইয়ের মধ্যে তিনি ছিলেন সবার বড়। তার বাবার নাম অতুল বিশ্বাস এবং মায়ের নাম মনোদা বিশ্বাস। তিনি অবিবাহিত ছিলেন। 

## কর্মজীবন
সিলেট সদর উপজেলার কুচাই ইস্রাব আলী উচ্চবিদ্যালয়ের ছাত্র ছিলেন নীলমণি সরকার। ১৯৭১ সালে এসএসসি পরীক্ষার্থী ছিলেন তিনি। পরীক্ষার আগেই শুরু হয় মুক্তিযুদ্ধ। পাকিস্তান সেনাবাহিনী সিলেটে সংখ্যালঘু হিন্দুদের হত্যা শুরু করলে বেশির ভাগ হিন্দু পরিবার ভারতে চলে যায়। নীলমণির আত্মীয়স্বজন সবাই চলে গেলেও কয়েকটি পরিবার থেকে যায়। এপ্রিল মাসের প্রথম সপ্তাহের একদিন কিশোর নীলমণিদের গ্রামে পাকিস্তান সেনাবাহিনীর একটি দল আক্রমণ করে। পাকিস্তানি সেনারা কয়েজন সংখ্যালঘুকে হত্যা করে। সেদিন নীলমণি ও তার পরিবারের সদস্যরা পালিয়ে রক্ষা পান। এরপর তার পরিবার ভারতে চলে যায়। সেখানে নীলমণি মুক্তিবাহিনীতে নাম দেন। কিন্তু তাকে প্রথমে মুক্তিবাহিনীতে নেওয়া হয়নি। অনেক অনুনয়-বিনয়ের পর তাকে মুক্তিবাহিনীতে অন্তর্ভুক্ত করা হয়। ভারতের শিলচরের ধালচরা ক্যাম্পে প্রশিক্ষণ নেওয়ার পর নীলমণি যুদ্ধ করেন চার নম্বর সেক্টরের আমলাসিদ সাব-সেক্টরে। এই সাব-সেক্টরের অধীন ছিল কানাইঘাট ও পার্শ্ববর্তী এলাকা। এই অঞ্চলে ছিল সুরমা নদীসহ আরও কয়েকটি ছোট ছোট নদী এবং অসংখ্য খালবিল ও ছোট ছোট পাহাড়। প্রাকৃতিক এসব প্রতিবন্ধকতার সুযোগ নিয়ে মুক্তিবাহিনীর স্বল্প প্রশিক্ষণপ্রাপ্ত মুক্তিযোদ্ধারা সাহসিকতার সঙ্গে অ্যামবুশ, রেইড, ডিমোলিশন, আকস্মিক আক্রমণ ইত্যাদি চালিয়ে পাকিস্তানি সেনাবাহিনীর ব্যাপক ক্ষয়ক্ষতি করতে সক্ষম হন।

## মুক্তিযুদ্ধে ভূমিকা
১৯৭১ সালে নীলমণি বেশ কয়েকটি অপারেশনে অংশ নেন। এর মধ্যে মুক্তিযুদ্ধের চূড়ান্ত পর্যায়ে কানাইঘাটের যুদ্ধ অন্যতম। এই যুদ্ধে নীলমণি শহীদ হন। বাংলাদেশের মুক্তিযুদ্ধে স্মরণীয় ও উল্লেখযোগ্য সিলেট জেলার অন্তর্গত কানাইঘাটের যুদ্ধ। যখন মুক্তিবাহিনী ও মিত্রবাহিনীর সিলেট অভিমুখে অগ্রাভিযানের জন্য কানাইঘাট মুক্ত করা ছিল জরুরি; কানাইঘাটে পাকিস্তানিরা তখন শক্ত প্রতিরক্ষা অবস্থান তৈরি করে। মুক্তিবাহিনীর কয়েকটি দল কানাইঘাটে আক্রমণ করে। মূল পরিকল্পনা অনুযায়ী লেফটেন্যান্ট গিয়াস ও লেফটেন্যান্ট জহিরের নেতৃত্বে দুই কোম্পানি মুক্তিযোদ্ধা দরবস্ত-কানাইঘাট এবং চরঘাট-কানাইঘাট সড়কের ওপর ব্লকিং পজিশন করার জন্য অগ্রসর হয়। নীলমণি ছিলেন লেফটেন্যান্ট জহিরের নেতৃত্বাধীন দলে। এই দলের বেশিরভাগ মুক্তিযোদ্ধাই ছিলেন স্বল্প প্রশিক্ষণপ্রাপ্ত। তারা অগ্রসর হওয়ার পথে পাকিস্তানি সেনাদের আকস্মিক আক্রমণের মুখে পড়েন। প্রচণ্ড গোলাগুলির কারণে মুক্তিযোদ্ধাদের অগ্রযাত্রা স্থবির হয়ে পড়ে এবং সেখানে ভয়াবহ যুদ্ধ শুরু হয়ে যায়। নীলমণিসহ কয়েকজনের সাহসিকতার পরও মুক্তিযোদ্ধারা সামনে এগোতে ব্যর্থ হন। পাকিস্তান সেনাবাহিনীর গোলাগুলিতে শহীদ ও আহত হন বেশ কয়েকজন মুক্তিযোদ্ধা। যুদ্ধের একপর্যায়ে বাংকারে থাকা নীলমণি মাথা তুলে পাকিস্তানি সেনাদের অবস্থানে গ্রেনেড নিক্ষেপের চেষ্টা করেন। এমন সময় গুলি এসে লাগে তার মাথায়। শহীদ হন কিশোর নীলমণি। পরে তার মরদেহ সমাহিত করা হয় কানাইঘাটেই। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
রুদ্রবীণা

**রুদ্রবীণা** (বা উত্তর ভারতে বীন নামে পরিচিত) একটি সুবৃহৎ টানটান তারের বাদ্যযন্ত্র যা হিন্দুস্তানি শাস্ত্রীয় সংগীত এ ব্যবহৃত হয়। এটি ভারতীয় শাস্ত্রীয় সংগীতের বীণা বাদ্যযন্ত্রের একটি প্রকরণ।

## উদ্ভব
পৌরাণিক কাহিনি অনুযায়ী পার্বতী কর্তৃক অনুপ্রাণিত হয়ে শিব রুদ্রবীণা সৃষ্টি করেন। রুদ্র শিবের অপর নাম; রুদ্রবীণা বলতে ‘রুদ্রের বীণা’ বা ‘শিবের বীণা’ বোঝায়।

## গঠন ও যন্ত্রাংশ
এতে ৫৪-৬২ ইঞ্চি দীর্ঘ কাঠ বা বাঁশ দ্বারা নির্মিত একটি নলাকার অংশ দণ্ডী থাকে। লাউ এর খোল থেকে নির্মিত দুটি ফাঁপা গোলাকার অনুনাদক তুম্বা নলাকার অংশটির নিচে দুদিকে যুক্ত করা হয়। মোমের সাহায্যে ২৪টি পিতল সংযুক্ত কাঠের আড়া নির্দিষ্ট দূরত্ব অনুযায়ী দণ্ডীর উপর বসানো হয়, যেগুলো ঘাট নামে পরিচিত। 
রুদ্রবীণার সাতটি তারের মধ্যে চারটি প্রধান তার এবং তিনটি চিকাই। বীণাতন্ত্রসমূহ ইস্পাতনির্মিত এবং ০.৪৫-০.৪৭ মিলিমিটার ব্যাসবিশিষ্ট। তারগুলো টানটান করে বেঁধে মিজরাবের সাহায্যে বাজানো হয় এবং তারের কম্পন গম্ভীর সুমিষ্ট ধ্বনি উৎপন্ন করে।

## ইতিহাস
রুদ্রবীণা একটি সুপ্রাচীন বাদ্যযন্ত্র যার ব্যবহার বর্তমানে প্রায় বিরল। উনিশ শতকের প্রথমভাগে লঘু ধ্রুপদ ও রাগ (সংগীত) এর আলাপ সহজে উপস্থাপন করার জন্য সেতারবাদকগণ সুরবাহার নামক বীণাযন্ত্র ব্যবহার শুরু করলে রুদ্রবীণার জনপ্রিয়তা কমে আসে। বিশ শতকে উত্তর ভারতীয় সংগীতজ্ঞ জিয়া মহিউদ্দিন ডাগর রুদ্রবীণার গঠনে পরিবর্ধন ও পরিবর্তন আনেন, তিনি বড় তুম্বা, স্থূল দণ্ডী ও সরু তন্ত্র (তার) ব্যবহার করেন। বিশ্ববাসীর কাছে রুদ্রবীণার নবপরিচয়দানে ডাগর পরিবারের বিশেষ কৃতিত্ব রয়েছে। ওস্তাদ আসাদ আলী খান, ওস্তাদ শামসুদ্দীন ফরিদি দেসাই এবং ওস্তাদ বাহাউদ্দীন ডাগর রুদ্রবীণা বাজিয়ে খ্যাতিলাভ করেন।
পরবর্তীকালে লালমনি মিশ্র যন্ত্রটির আরও সংস্কার করে ‘শ্রুতিবীণা’ গঠন করেন।

## আরও দেখুন

*মোহন বীণা
*সেতার
*সুরবাহার

## তথ্যসূত্র

## বহিঃসংযোগ

*Rudra Veena 
*Rudrav Veena

বিষয়শ্রেণী:ততযন্ত্র
বিষয়শ্রেণী:রাগসঙ্গীত
বিষয়শ্রেণী:ভারতীয় বাদ্যযন্ত্র